Fem kæmpekrabber landede i Billund Lufthavn i dag, de skal bo på Nordsøen Oceanarium.

Mandag eftermiddag landede fem imponerende kongekrabber i Billund Lufthavn efter en flyvetur på omkring 6 timer fra akvariet Polaria i Tromsø. De fem fyre vejer hver ca. 3-5 kilo og har benspænd på 70-80 cm. De største eksemplarer, der er set i naturen, har et benspænd på hele 2 meter og en vægt på op til 15 kilo. Krabberne opholder sig i et bagvedliggende karantæneområde, hvor de vil være, indtil de er blevet akklimatiseret, hvilket tager nogle dage. Men du vil få mulighed for at se dem i Kr. Himmelfartsferien, da der er bag kulissen-arrangementer.